บลจ.ธนชาตขายเพิ่มอีก2กองทุน
บลจ.ธนชาต ขายกองทุนตราสารหนี้ต่างประเทศเพิ่มอีก 2 กองทุน&nbsp;
16 มิ.ย. 2553

บลจ.ธนชาต ขายกองทุนตราสารหนี้ต่างประเทศเพิ่มอีก 2 กองทุน 
บริษัทหลักทรัพย์จัดการกองทุน (บลจ.) ธนชาต เตรียมเสนอขายกองทุนตราสารหนี้ต่างประเทศเพิ่มอีก 2 กองทุน เพื่อรองรับความต้องการของผู้ลงทุน โดยมีมูลค่าโครงการละ 1,000 ล้านบาท  ลงทุนขั้นต่ำ 5,000 บาท  ได้แก่ กองทุนเปิดธนชาตตราสารหนี้ต่างประเทศ 51  (T-FixFIF51)   อายุโครงการประมาณ 23 เดือน  กองทุนเปิดธนชาตตราสารหนี้ต่างประเทศ 56 (T-FixFIF56)   อายุโครงการประมาณ 11 เดือน กำหนดการเสนอขายพร้อมกันครั้งเดียวระหว่างวันที่ 16 - 22 มิ.ย. นี้  
กองทุน T-FixFIF51 และ T-FixFIF56 เป็นกองทุนที่มีเป้าหมายที่จะลงทุนในตราสารหนี้ภาครัฐของประเทศเกาหลีใต้ เช่น พันธบัตรธนาคารแห่งชาติเกาหลีใต้ พันธบัตรรัฐบาลเกาหลีใต้ กองทุนจะป้องกันความเสี่ยงอัตราแลกเปลี่ยนเต็มจำนวนสำหรับมูลค่าตราสารหนี้ประเทศเกาหลีใต้ที่กองทุนลงทุน กองทุนดังกล่าวเป็นทางเลือกให้กับผู้ลงทุนที่ต้องการกระจายเงินลงทุนบางส่วนไปลงทุนในตราสารหนี้ต่างประเทศ เพื่อโอกาสในการรับผลตอบแทนที่สูงกว่าดอกเบี้ยเงินฝากในประเทศ และเข้าใจความเสี่ยงของการลงทุนในตราสารหนี้ในต่างประเทศ และประเทศที่กองทุนไปลงทุน